Ο **Χαράλαμπος Παχής** (1844 – 1891) ήταν Έλληνας ζωγράφος και ένας από τους πιο σημαντικούς εκπροσώπους της Επτανησιακής ζωγραφικής Σχολής.

Βιογραφία
---------

Γεννήθηκε στην Κέρκυρα. Όταν ακόμα ήταν νέος, ένας εύπορος Άγγλος φιλότεχνος διέκρινε το ταλέντο του και του πρόσφερε υποτροφία για να σπουδάσει στην Ιταλία. Με αυτό τον τρόπο φοίτησε στη Νάπολη και στην Ακαδημία του Αγίου Λουκά της Ρώμης το 1868-1869, με δασκάλους τον Ποντένι και τον Κονσόνι και αφού ταξίδεψε σε διάφορες περιοχές της Ευρώπης επέστρεψε στην Κέρκυρα το 1870. Αρχικά δίδαξε σε δημόσιο εκπαιδευτήριο της Κέρκυρας και έπειτα ίδρυσε ιδιόκτητη Καλλιτεχνική Σχολή, η οποία ανέδειξε μερικούς γνωστούς καλλιτέχνες όπως οι Τσιριγώτης, Γιαλλινάς και Σαμαρτζής. Απεβίωσε στην Κέρκυρα το 1891.

Όντας επηρεασμένος από τον ευρωπαϊκό φιλελληνισμό δημιούργησε έργα αναφερόμενα στην περίοδο της Ελληνικής Επανάστασης αλλά και σε εθνικά γεγονότα των ετών που προηγήθηκαν ή την ακολούθησαν χρονικά («*Ο χορός του Ζαλόγγου*», «*Ο απαγχονισμός του Πατριάρχη Γρηγορίου του Ε΄*», «*Η δολοφονία του Καποδίστρια*», κλπ). Ασχολήθηκε επίσης με θέματα λαογραφικού και ηθογραφικού ενδιαφέροντος καθώς και με προσωπογραφίες, τοπία και αγιογραφίες. Μεταξύ άλλων, ανέλαβε την αγιογράφηση της ορθόδοξης μητρόπολης του Δυρραχίου της Αλβανίας.

Τεχνοτροπία
-----------

Μέσα από τα έργα του Παχή είναι φανερή η επίδραση της ιταλικής σχολής του δεύτερου μισού του 19ου αιώνα την οποία συνδυάζει με τα στοιχεία της Επτανησιακής Σχολής.

Συμμετοχές & Διακρίσεις
-----------------------

Ο Χαράλαμπος Παχής τιμήθηκε με δύο βραβεία του Ιονίου Κράτους, δύο βραβεία του Βατικανού και με το χρυσό βραβείο της πρώτης έκθεσης στην Κρήτη το 1900. Ο πίνακάς του *«Το Αρκάδι»* παρουσιάστηκε στην Πανελλήνια Έκθεση του Ζαππείου το 1875 κερδίζοντας το "*αργυρούν νομισματόσημον β΄ τάξεως*". Το 1878 συμμετείχε στη Διεθνή Έκθεση του Παρισιού με μια τοπιογραφία.

Έργα
----

* Η δολοφονία του Καποδίστρια.Η δολοφονία του Καποδίστρια.
* «Πρωτομαγιά στην Κέρκυρα». «Πρωτομαγιά στην Κέρκυρα».
* Κερκυραϊκό τοπίο.Κερκυραϊκό τοπίο.
* Το Ποντικονήσι. Υδατογραφία σε χαρτί, 23 x 32 εκ. Ιδιωτική Συλλογή.Το Ποντικονήσι. Υδατογραφία σε χαρτί, 23 x 32 εκ. Ιδιωτική Συλλογή.
* Τοπιογραφία, Σέπια σε χαρτί, 35 x 25 εκ. Ιδιωτική Συλλογή.Τοπιογραφία, Σέπια σε χαρτί, 35 x 25 εκ. Ιδιωτική Συλλογή.

Παραπομπές
----------

1. 1 2 3 4 5 6 7  www.nationalgallery.gr/el/zographikh-monimi-ekthesi/painter/pahis-haralampos.html. Ανακτήθηκε στις 25  Νοεμβρίου 2020.
2. ↑  *Ζωγραφίζοντας στην Κέρκυρα*. Παράρτημα Κέρκυρας: Εθνική Πινακοθήκη και Μουσείο Αλέξανδρου Σούτζου - Υπουργείο Πολιτισμού. σελίδες 68, 74, 76.
3. ↑  *Εθνική Πινακοθήκη – 100 Χρόνια. Τέσσερις Αιώνες Ελληνικής Ζωγραφικής. Από τις Συλλογές της Εθνικής Πινακοθήκης και του Ιδρύματος Ευριπίδη Κουτλίδη*. Αθήνα: ΕΠΜΑ. 1999. σελ. 650.
4. 1 2  Μυκωνιάτης, Ηλίας (1975). «Το Αρκάδι του Χαράλαμπου Παχή. Πιθανά πρότυπα.». *Ελληνικά, τομ. 28. τ/χ 2, σελ. 401-408*.. Ανακτήθηκε στις 2015-07-02.
5. 1 2 3  *Ζωγραφίζοντας στην Κέρκυρα*, χ.χ. σελ. 74.

Πηγές
-----

* Φώτου Γιοφύλλη: «Ιστορία της Νεοελληνικής Τέχνης», σ.σ. 212-213
* Τώνη Σπητέρη: «3 αιώνες Ελληνικής Τέχνης», (Γ΄τόμος) σ. 224
* Αντρέα Ιωάννου : « Η Ελληνική Ζωγραφική» σ. 180

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Χαράλαμπος Παχής** |

* Εθνική Πινακοθήκη: Μουσείο Αλέξανδρου Σούτζου - Ίδρυμα Ευριπίδη Κουτλίδη: Παχής Χαράλαμπος (1844 Κέρκυρα - 1891 Κέρκυρα)
* Ηλίας Μυκονιάτης. «Το «Αρκάδι» του Χαράλαμπου Παχή. Πιθανά πρότυπα». *Ελληνικά, τομ 28 τ/χ.2 (1975), σελ.401-408*. .

  


|  |  |  |  |  |
| --- | --- | --- | --- | --- |
| 

| π • σ • ε
Επτανησιακή Σχολή |
| --- |
|  |
| 
* Παναγιώτης Δοξαράς
* Νικόλαος Δοξαράς
* Διονύσιος Καλλυβωκάς
* Νικόλαος Καντούνης
* Νικόλαος Κουτούζης
* Στέφανος Παζηγέτης
* Χαράλαμπος Παχής
* Ιερώνυμος Στρατής Πλακωτός
* Σπυρίδων Προσαλέντης
* Στέφανος Τσαγκαρόλας
* Διονύσιος Τσόκος
* Νικόλαος Ξυδιάς Τυπάλδος
 |  |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **BiblioNet**: **84460**

 |

 |